
REPUBLIKA  HRVATSKA
TRGOVAČKI SUD U ZAGREBU					 
Zagreb, Amruševa 2/II
			                                        85. St-843/18

U  I M E  R E P U B L I K E  H R V A T S K E

R J E Š E N J E
I
Z A K LJ U Č A K

Trgovački sud u Zagrebu, po sucu mr.sc. Ivani Koštarić Fegeš, u stečajnom postupku povodom prijedloga Financijske agencije, Zagreb, Ulica grada Vukovara 70, OIB: 85821130368, za otvaranje stečajnog postupka nad dužnikom MN TEHNOGRAD d.o.o., Zagreb, Drinska 25, OIB: 79695708977, 11. rujna 2018.,
					
r i j e š i o    j e

 	Obustavlja se stečajni postupak nad dužnikom MN TEHNOGRAD d.o.o., Zagreb, Drinska 25, OIB: 79695708977.
z a k lj u č a k

I. Neće se održati ročište radi rasprave o pretpostavkama za otvaranje stečajnog postupka određeno za 13. rujna 2018. u 11,15 sati.
II. Nalaže se Financijskoj agenciji u roku 8 dana od dostave ovog zaključka osloboditi sredstva zaplijenjena na ime predujma za namirenje troškova stečajnoga postupka u iznosu od 5.000,00 kn.
					Obrazloženje

Financijska agencija podnijela je prijedlog za otvaranje stečajnog postupka nad dužnikom MN TEHNOGRAD d.o.o., Zagreb, Drinska 25, OIB: 79695708977, na temelju odredbe članka 110. stavka 1. Stečajnog zakona (“Narodne novine” broj 71/15 i 104/17, dalje: SZ).
Rješenjem i zaključkom suda od 23. travnja 2018. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom, dok je 7. lipnja 2018. održano ročište radi očitovanja o prijedlogu za otvaranje stečajnog postupka, dok je ročište radi rasprave o pretpostavkama za otvaranje stečajnog postupka određeno za 13. rujna 2018. u 11,15 sati.
Dužnik je uz podnesak od 7. rujna 2018. (list 43. spisa) dostavio Potvrdu o blokadi računa i novčanih sredstava (list 44. spisa). Uvidom u navedenu Potvrdu utvrđeno je kako na dan 7. rujna 2018. dužnik nema nepodmirenih obveza u Očevidniku i kako dužnikov račun nije blokiran.
Posljedično, sud je utvrdio da je dužnik postao sposoban za plaćanje zbog čega je, na temelju odredbe članka 128. stavka 9. SZ-a, odlučeno kao u izreci rješenja.
	S obzirom na to da je ovaj stečajni postupak obustavljen jer je dužnik postao sposoban za plaćanje do završetka prethodnoga postupka (članak 128. stavak 9. SZ-a), to je odlučeno kao u točki I. izreke zaključka.
Budući da je stečajni postupak obustavljen, da tijekom prethodnog postupka nisu nastali nikakvi troškovi i da su osigurana sredstva za namirenje troškova toga postupka u iznosu od 5.000,00 kn, sud je, na temelju odredbe članka 112.  stavka 7. SZ-a, odlučio kao u točki II. izreke zaključka.
U Zagrebu 11. rujna 2018.

SUDAC
mr.sc. Ivana Koštarić Fegeš, v.r.


UPUTA O PRAVNOM LIJEKU
Protiv ovog rješenja može se izjaviti žalba Visokom trgovačkom sudu Republike Hrvatske u roku od 8 dana od dostave rješenja, a ulaže se putem ovog suda u 2 primjerka za sud i po 1 za svaku protivnu stranku. Dostava se smatra obavljenom istekom osmoga dana od dana objave ovog rješenja na mrežnoj stranici e-oglasna ploča TRgovačkog suda u Zgrebu (članaka 12. stavak 1. SZ-a).

Protiv zaključka nije dopušten pravni lijek (članak 19. stavak 7. SZ-a)


Za točnost otpravka - ovlašteni službenik
Natalija Perković

